Aarhuus Stifts-Tidende, 1807-06-10
Udenlandsk. Paris den 26de Mai. Den 74 Bulletin, dat. Finkenstein den 16de Mai, indeholder følgende væsentlige, Danzigs Jndtagelse angaaende: Siden Keiser Alexanders Ankomst til Armeen synes det, at der er bleven holdt et stort Krigsraad i Bartenstein, hvor Kongen af Preussen og Storfyrst Constantin have været tilstæde; at Danzigs Fare har været Gienstanden, hvorover det ler blevet beraadslaaet; og at man har indseet, der var kun 2 Maader at redde Danzig paa; først: ved at angribe den franske Armee, gaae over Passargen, vover let almindeligt Slag, og naar samme faldt lykkeligt ud, at tvinge de Franske til at forlade Danzig, for det andet: ved at komme Danzig til Hielp fra Søesiden. Den første Operation synes man ikke at have fundet giørlig, uden at udsætte sig for et fuldkomment Nederlag; man har derfor antaget den Plan, til Søes at komme Danzig til Hielp. General Kaminsky blev derfor indskibet med 2 Divisioner Russere, 12 Regimenter stærk, og nogle preussiske Regimenter i Pillan. Den 12te have 66 af 3 Fregatter ledsagede Transportskibe sat disse Tropper i Land ved Mundingen af Weichselen, under Fortet Weichselmundes Bedækning. Keiseren befalede strax Marschal Lannes, som commanderer den store Armees Reservecorps, at han skulde brække op fra Marienburg, hvor hans Hovedqvarteer var, med General Ondinots Division, for at forstærke MarschalLefebre. Han ankom i en Marsch netop til samme Tid, som det fiendtlige Korps blev udskibet. Den 13 og 14 gjorde Fienden Forberedelser til Angreb; han var omtrent en Lienes Afstand fra Staden, hvilket Mellemrum var besat af franske Tropper. Den 15de rykkede Fienden ud af Fortet i 3 Kolonner, og troede at kunne trænge igiennem langsmed den høire Bredde af Weichselen. Brigadegeneral Schramm, som befandt sig paa Forposterne med det andet lette Jnfanterierregiment og en Bataillon Sachser og Polakker, var udsat for Fiendens første Jld, og holdt ham i et Kanonskuds Afstand tilbage under Weichselmunde. Marschal Lefebre havde begivet sig til Broen ved Underweichselen, og havde afsendt det 12te lette Jnfanterieregiment og Sachser til at understøtte General Schramm. General Gardanne, som Forsvaret paa den høire Weichselbredde var overdraget, havde ogsaa trukket den øvrige Deel af sin Magt derhen. Fienden var overlegen, og Kampen holdtes med lige Haardnakkenhed. Marschal Lannes befandt sig med Ondinots Reserve paa den venstre Bredde af Weichselen, hvor, som det Aftenen i Forveien syntes, Fienden vilde rykke fremad. Men da Marschallen fik nærmere Kundskab om Fiendens Bevægelser, trak han med 4 Batailloner af Reserven over Weichselen. Hele Fiendens Linie og Reserve blev slaget paa Flugten og forfulgt ligetil Palisaderne, saa at Fienden allerede om Morgenen Kl. 9 var bloqveret i Weichselmünde. Feldtpladsen, var bedækket med Liig. Vort Tab beløber sig til 25 Døde og 200 Saarede, det fiendtlige til 900 Døde, 1500 Saarede og 200 Fanger. Under denne Fægtning giorde man intet Udfald fra Staden, og lod sig nøie med at understøtte Russerne ved en heftig Kanonade. Fra sine halv ødelagte Volde var Fienden Vidne til hele Fægtningen, og saae sit Haab om Undsætning at forsvinde. General Ondinot har med egen Haand dræbt 3 Russere. Forskellige Officerer af hans Stab ere saarede.